CELEX: C2006/096/57
Language: et
Date: 2006-04-22 00:00:00
Title: Kohtuasi F-13/06:  9. veebruaril 2006  esitatud hagi — Zuleta de Reales Ansaldo  versus  Euroopa Kohus

22.4.2006   
            
            
               ET
            
            
               Euroopa Liidu Teataja
            
            
               C 96/36
            
         9. veebruaril 2006 esitatud hagi — Zuleta de Reales Ansaldo versus Euroopa Kohus
   (Kohtuasi F-13/06)
   (2006/C 96/57)
   Kohtumenetluse keel: prantsuse
   Pooled
   
      Hageja: Leticia Zuleta de Reales Ansaldo (Luxembourg, Luksemburg) (esindaja: advokaat G. Vandersanden)
   
      Kostja: Euroopa Ühenduste Kohus
   Hageja nõuded
   
               —
            
            
               Tühistada Euroopa Kohtu ametisse nimetava asutuse 4. mai 2005. aasta otsus, millega nimetati hageja ametisse palgaastmel A*7 ja -järgul 2;
            
         
               —
            
            
               nimetada hageja ametisse palgaastmel (A*10, palgajärk 2), mis oleks tulnud hagejale määrata konkursi CJ/LA/25 teadaande kohaselt, mille hageja oli edukalt läbinud;
            
         
               —
            
            
               tagada hageja kõigi asjaomase teenistuskohaga seotud õiguste taastamine tagasiulatuvalt alates asjaomasest parandatud palgaastme ja -järgu määramisest, kaasa arvatud intressid;
            
         
               —
            
            
               sellest tulenevalt taastada hageja suhtes alates ametisse nimetamisest palgaastme A*10 ja -järgu 2 kohane kohtlemine ja taastada tema õigused ettenähtud pensionile, soodustustele ja hüvitistele ning tagada edutamise võimalused alates sellest kuupäevast,
            
         
               —
            
            
               mõista kohtukulud välja Euroopa Kohtult.
            
         Väited ja peamised argumendid
   Hageja osales hispaania keele jurist-lingvisti ametikohale palgaastmel LA7/LA6 töölevõtmise reservnimekirja koostamiseks korraldatud konkursil CJ/LA/25.
   Pärast konkursi eksamite edukat läbimist teatati hagejale, et ta nimetati katseajal olevaks ametnikuks Euroopa Kohtu tõlkeosakonna juurde alates 16. maist 2005 palgaastmel A*7 ja -järgul 2.
   Hageja vaidlustab hagis asjaolu, et ta nimetati seoses nõukogu 22. märtsi 2004. aasta määruse nr 723/2004, millega muudetakse Euroopa ühenduste ametnike personalieeskirju ja Euroopa ühenduste muude teenistujate teenistustingimusi, (1) kehtima hakkamisega ametisse madalamal palgaastmel.
   Hagi toetuseks esitab hageja kaks väidet. Esimeses viitab ta personalieeskirjade lisa XIII artikli 12 lõike 3 ja artikli 13 lõike 2 õigusvastasusele. Teises väites tugineb ta hea halduse, hoolitsuskohustuse, läbipaistvuse, heausksuse, võrdse kohtlemise, ja mittediskrimineerimise põhimõtte ning rikkumisele.
   
      (1)  ELT L 124, 27.4.2004, lk 1.